Jaguar Land Rover koronavirus tufayli avtomobil ishlab chiqarishni to‘xtatadi

Xitoyda avj olgan koronavirus epidemiyasi Buyuk Britaniyaning Jaguar Land Rover kompaniyasi ish faoliyatini to‘xtatishiga sabab bo‘lmoqda, deb yozadi Motor.

Kompaniya omborxonalarida Xitoyda ishlab chiqariladigan avto ehtiyot qismlar tugab qolmoqda.
Hozirda mavjud ehtiyot qismlar shu va keyingi haftaga yetadi.
Agar mart oyiga qadar ehtiyot qismlar yetkazib berish qayta tiklanmasa, kompaniyaning Angliyadagi har yili 400 000 ta avtomobil ishlab chiqaradigan uchta zavodi ishini to‘xtatishga to‘g‘ri keladi.
Avvalroq koronavirus butun dunyoda 5 milliondan ortiq kompaniyalar faoliyatiga ta’sir ko‘rsatgani haqida xabar berilgan edi. Ar-Riyodda G20 davlatlari koronavirusning jahon iqtisodiyotiga ta’sirini muhokama qiladi.